কালিকট জেলা

কালিকট জেলা হলো দক্ষিণ ভারতে অবস্থিত কেরল রাজ্যের ১৪ টি জেলার একটি জেলা৷ জেলাটির জেলাসদর কালিকট শহরে অবস্থিত৷ এটি পূর্বতন মালাবার জেলার দক্ষিণ-পূর্ব দিকের অংশ ছিলো৷ জেলাটি ৩৮.২৫ শতাংশ নগরায়িত৷ 

কালিকট জেলার উত্তরে রয়েছে পুদুচেরি কেন্দ্রশাসিত অঞ্চলের মাহে জেলা ও কেরল রাজ্যের কণ্ণুর জেলা, পূর্ব দিকে রয়েছে বয়নাড় জেলা, দক্ষিণ দিকে রয়েছে মালাপ্পুরম জেলা৷ প্রাকৃতিক ভাবে জেলাটির পশ্চিম দিকে রয়েছে আরব সাগর ও পূর্ব দিকে রয়েছে পশ্চিমঘাট পর্বতমালা৷ বাবুলমালা এই জেলার সর্বোচ্চ শৃঙ্গ, যা ২৩৩৯ মিটার উচ্চ৷ জেলাটি ১১° ০৮' উত্তর অক্ষাংশ থেকে ১১°৫০' উত্তর অক্ষাংশ এবং ৭৫°৩০' পূর্ব দ্রাঘিমা থেকে ৭৬°০৮' পূর্ব দ্রাঘিমার মধ্যে অবস্থিত৷

জেলাটি চারটি তালুকে বিভক্ত, সেগুলি হল: কালিকট, বড়করা, কুইলাণ্ডি এবং তাম্রসেরি। ২০১১ খ্রিস্টাব্দের জনগণনা রিপোর্ট অনুসারে এই জেলাতে বারোটি ব্লক পঞ্চায়েত রয়েছে, সেগুলি হল: বালুসেরি, চেলান্নুর, কেড়ুবল্লী, কালিকট, কুন্নমঙ্গলম, কুন্নুম্মাল, মেলাড়ি, পন্থালয়ানি, পেরম্ব্রা, তোড়ন্নুর, তুনেরি এবং বড়করা।

জনতত্ত্ব

 জনসংখ্যার শতাংশে মান লিঙ্গানুপাত সাক্ষরতার হার পুরুষ সাক্ষরতার হার মহিলা সাক্ষরতার হার হিন্দু ৫৬.২% ১০৪৯ ৯৪.৫ ৯৭.৩ ৯১.৯ মুসলিম ৩৯.২% ১০৫৮ ৯১.৬ ৯৫.৩ ৮৮.১ খ্রিস্টান ৪.৩% ১১৭৮ ৯৮.২ ৯৮.৬ ৯৭.৮ জৈন ০.০৬ ১০০৩ ৯৭.৭ ৯৯.৩ ৯৬.১
(ভারতের ২০১১ জনগণনা থেকে প্রাপ্ত 'কালিকট গ্রামীণ'-এর বিস্তারিত চিত্র)

২০১১ খ্রিস্টাব্দে ভারতের জনগণনা অনুসারে কেরালার কালিকট জেলার মোট জনসংখ্যা ছিল ৩০,৮৬,২৯৩ জন, যা এশিয়ার মঙ্গোলিয়া রাষ্ট্রের অথবা  আমেরিকা যুক্তরাষ্ট্রের আইওয়া রাজ্যের জনসংখ্যার সমতুল্য।  ঐবছর জনগণনায় ভারতের মোট ৬৪০ টি জেলার মধ্যে জনসংখ্যা ১১৫তম স্থান অধিকার করেছে৷  এরমধ্যে ২০০১ খ্রিস্টাব্দে মোট ১৬,৬৯,১৬১ জন হিন্দু থেকে জনসংখ্যা বৃদ্ধি পেয়ে ২০১১ খ্রিস্টাব্দে ১৭,৩৪,৯৫৮ জন হয়েছেন, যার মধ্যে পুরুষ ৮,৩৭,৮২৪ জন ও মহিলা ৮,৯৭,১৩৪ জন৷ ২০০১ খ্রিস্টাব্দে মোট ১০,৭৮,৭৫৯ জন মুসলিম থেকে জনসংখ্যা দ্রুত হারে বৃদ্ধি পেয়ে ২০১১ খ্রিস্টাব্দে ১২,১১,১৩১ জন হয়েছেন, যার মধ্যে পুরুষ ৫,৬৪,৪৮৯ জন ও মহিলা ৬,৪৬,৬৪২ জন৷ ২০০১ খ্রিস্টাব্দে মোট ১,২৭,৪৬৮ জন খ্রিস্টান থেকে জনসংখ্যা বৃদ্ধি পেয়ে ২০১১ খ্রিস্টাব্দে ১,৩১,৫১৬ জন হয়েছেন, যার মধ্যে পুরুষ ৬৪,৩৬৭ জন ও মহিলা ৬৭,১৪৯ জন৷ জেলাটির জনঘনত্ব । ২০০১ থেকে ২০১১ দৃষ্টান্ত অবধি জনসংখ্যা বৃদ্ধির হার ছিল ৭.৩১ শতাংশ। কালিকট এর প্রতি হাজার পুরুষে ১০৯৭ জন নারী বাস করেন।  জেলাটির সাক্ষরতার হার ৯৫.২৪ শতাংশ। 

বহু শতাব্দী ধরে ভারত মহাসাগরব্যাপী কালিকটের ব্যবসার ইতিহাস শহরটিকে একটি বৈশ্বিক স্থান দিয়েছে।

ধর্ম

২০১১ খ্রিস্টাব্দের জনগণনা অনুসারে হিন্দু ধর্মাবলম্বী জনগণ সংখ্যা গরিষ্ঠ, জনসংখ্যার বিচারে এরপই রয়েছে মুসলিম ও খ্রিস্টান ধর্মাবলম্বী৷ ২০০১ খ্রিস্টাব্দে মোট জনসংখ্যার ৫৭.৯৭ শতাংশ হিন্দু ৩৭.৪৭ শতাংশ মুসলিম এবং ৪.৪৩ শতাংশ খ্রিস্টান বাস করতেন।

এই জেলায় খুব অল্পসংখ্যক জৈন (৬০১), শিখ (২৯৭) এবং বৌদ্ধ (২৩৫) ধর্মাবলম্বীরা বাস করেন।

আবহাওয়া
জেলাটিতে সাধারণত মার্চ থেকে মে মাস পর্যন্ত অতি উষ্ণ আর্দ্র আবহাওয়া লক্ষ করা যায়৷ দক্ষিণ পশ্চিম মৌসুমী বায়ুর প্রভাবে জুন মাসের প্রথম সপ্তাহ থেকে সেপ্টেম্বর মাস পর্যন্ত বর্ষাকাল লক্ষ্য করা যায়৷ আবার উত্তর পূর্ব মৌসুমী বায়ু লক্ষ্য করা যায় অক্টোবর মাসে শেষার্ধ থেকে সমগ্র নভেম্বর মাস পর্যন্ত৷ গড় বার্ষিক বৃষ্টিপাত ৩২৬৬ মিলিমিটার। ডিসেম্বর এবং জানুয়ারি মাসে এই অঞ্চলে নাতিশীতোষ্ণ মনোরম আবহাওয়া লক্ষ্য করা যায়, এইসময় আকাশ পরিষ্কার থাকে এবং শীতল বায়ু প্রবাহিত হয়। ১৯৭৫ খ্রিস্টাব্দের মার্চ মাসে সর্বাধিক ৩৯.৪ ডিগ্রি সেন্টিগ্রেড উষ্ণতা এবং খ্রিস্টাব্দের ২৬শে ডিসেম্বরে সর্বনিম্ন ১৪ ডিগ্রী সেন্টিগ্রেড উষ্ণতা পরিমাপ করা হয়েছে।

প্রশাসনিক বিভাগ
তালুক
 তালুক ক্ষেত্রফল(বর্গ কিলোমিটারে) জনসংখ্যা(২০১১) গ্রাম বড়করা  ৫৭৬  ৬,৮৭,৭২৬  ২৮  কুইলাণ্ডি  ৬৪২  ৬,৪৫,৮৭৯  ৩১ তাম্রসেরি  ৫৭৪  ৪,০১,৮৩১  ২০ কালিকট  ৫৪৭  ১৩,৫৪,১০৭  ৩৯ উৎস: ২০১১ ভারতের জনগণনা, কালিকট জেলার সরকারি ওয়েবসাইট

রাজনীতি
কালিকট জেলায় রয়েছে তেরোটি বিধানসভা কেন্দ্র এবং তিনটি লোকসভা কেন্দ্র। 

বড়করা লোকসভা কেন্দ্র
 ক্রমিক বিধানসভা সদস্য দল জোট১  নাদাপুরম ই.কে. বিজয়ন সিপিআই ২  কুইলাণ্ডি কে. দসন সিপিআই(এম) ৩ পেরাম্বরা টি.পি. রামকৃষ্ণণ সিপিআই(এম) ৪ বড়করা সি.কে. নানু জেডি(এস) ৫ কুট্টিয়াড়ি  পারক্কাল আবদুল্লাআইইউএমএল
বয়নাড়ু লোকসভা কেন্দ্র
 ক্রমিক বিধানসভা সদস্য দল জোট ৬  তিরুবমবাড়ী জর্জ এম. থমাসসিপিআই(এম)

কালিকট লোকসভা কেন্দ্র
 ক্রমিক বিধানসভা সদস্য দল জোট ৭ বালুসেরি  পুরুষন কডলুণ্ডি সিপিআই(এম) ৮ এলাতূর এ.কে. শশীন্দ্রন এনসিপি ৯  কালিকট উত্তর এ. প্রদীপ কুমার সিপিআই(এম) ১০  কালিকট দক্ষিণ এম.কে. মুনীর আইইউএমএল ১১ বেইপুর ভি.কে.সি. মাম্মেদ কোয়া সিপিআই(এম) ১২ কুন্নমঙ্গলম পি.টি.এ. রহিম স্বতন্ত্র ১৩ কোড়ুবল্লী কারাট রাজাকস্বতন্ত্র

তথ্যসূত্র

বিষয়শ্রেণী:কেরলের জেলা
বিষয়শ্রেণী:কালিকট জেলা